สวัสดีค่ะ คือแม่หนูมีอาการตามัวๆฟางๆมองเห็นไม่ค่อยชัด บางครั้งก็เห็นเป็นเงาซ้อนกัน บางทีก็เบลอไปเลย แม่ทำกับข้าวขายทำตั้งแต่ตี4-8โมงเช้าทุกวันอยากทราบว่าเป็นเพราะควันจากการทำกับข้าวหรือเปล่าคะหรือเป็นอาการอะไรควรรักษายังไง กลัวเป็นอะไรร้ายแรง
สวัสดีค่ะ อาการมองเห็นไม่ชัดตามัวมองเห็นเป็นภาพซ้อน อาจเกิดจากหลายสาเหตุร่วมกัน โดยแบ่งออกเป็น1. สาเหตุจากตัวลูกตาเอง เช่น- มีสายตายาว สายตาเอียง รวมทั้งการใช้สายตามากจนเมื่อยล้า หรือที่เรียกว่าสายตาสั้นเทียม- โรคต้อกระจก ต้อหิน จอประสาทตาเสื่อม เส้นเลือดฝอยในดวงตาแตก- มีเบาหวานขึ้นตา- เนื้องอกในลูกตาเป็นต้น2. สาเหตุจากโรคของเส้นประสาทดวงตาหรือสมอง เช่น เกิดเส้นประสาทตาอักเสบ เป็นเนื้องอกของเส้นประสาทตา เนื้องอกของต่อมใต้สมอง เป็นต้นเนื่องจากอาการผิดปกติต่างๆ ในการมองเห็นนั้น ต้องอาศัยเครื่องมือต่างๆในการตรวจ จึงจะทราบสาเหตุค่ะ ดังนั้นแนะนำให้ไปพบจักษุแพทย์นะคะส่วนควันจากการทำกับข้าว ไม่น่าเป็นสาเหตุที่ทำให้เกิดอาการตามัวโดยตรง แต่การอยู่ในที่มีควันไฟหรือฝุ่นละอองมากๆ อาจทำให้เกิดเยื่อบุตาอักเสบหรือต้อลมได้ค่ะ